
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky I. ÚS 477/2016-24 Ústavný súd Slovenskej republiky na neverejnom zasadnutí senátu 5. októbra 2016 vo veciach obchodnej spoločnosti POHOTOVOSŤ, s. r. o., Pribinova 25, Bratislava, zastúpenej advokátom doc. JUDr. Branislavom Fridrichom, PhD., Fridrich Paľko, s. r. o., Grösslingová 4, Bratislava, v ktorých namieta porušenie práv podľa čl. 6 ods. 1 Dohovoru o ochrane ľudských práv a základných slobôd a čl. 1 Dodatkového protokolu k Dohovoru o ochrane ľudských práv a základných slobôd, ako aj porušenie čl. 12 ods. 2 Ústavy Slovenskej republiky a čl. 14 Dohovoru o ochrane ľudských práv a základných slobôd a zároveň porušenie čl. 47 Charty základných práv Európskej únie postupom Okresného súdu Považská Bystrica a jeho uzneseniami uvedenými v prílohe tohto rozhodnutia, postupom Okresného súdu Nové Mesto nad Váhom a jeho uzneseniami uvedenými v prílohe tohto rozhodnutia a postupom Okresného súdu Prievidza a jeho uzneseniami uvedenými v prílohe tohto rozhodnutia, takto rozhodol: Konanie z a s t a v u j e . Odôvodnenie: 1. Ústavný súd Slovenskej republiky (ďalej len „ústavný súd“) uznesením č. k. I. ÚS 477/2016-12 zo 17. augusta 2016 rozhodol o spojení sťažností vedených pod sp. zn. Rvp 183/2016, sp. zn. Rvp 184/2016, sp. zn. Rvp 188/2016, sp. zn. Rvp 723/2016, sp. zn.
Rvp 913/2016, sp. zn. Rvp 914/2016, sp. zn. Rvp 1560/2016, sp. zn. Rvp 1774/2016, sp. zn. Rvp 1775/2016, sp. zn. Rvp 2716/2016, sp. zn. Rvp 3314/2016 a sp. zn. Rvp 3711/2016 až sp. zn. Rvp 3719/2016 na spoločné konanie, ktoré bude ďalej vedené pod sp. zn. Rvp 183/2016, a zároveň uložil obchodnej spoločnosti POHOTOVOSŤ, s. r. o., Pribinova 25, Bratislava (ďalej len „navrhovateľka“), povinnosť zaplatiť súdny poplatok v sume 600 € za podané ústavné sťažnosti, ktorými namietala porušenie práv podľa čl. 6 ods. 1 Dohovoru o ochrane ľudských práv a základných slobôd a čl. 1 Dodatkového protokolu k Dohovoru o ochrane ľudských práv a základných slobôd, ako aj porušenie čl. 12 ods. 2 Ústavy Slovenskej republiky a čl. 14 Dohovoru o ochrane ľudských práv a základných slobôd a zároveň porušenie čl. 47 Charty základných práv Európskej únie postupom Okresného súdu Považská Bystrica a jeho uzneseniami uvedenými v prílohe tohto rozhodnutia, postupom Okresného súdu Nové Mesto nad Váhom a jeho uzneseniami uvedenými v prílohe tohto rozhodnutia a postupom Okresného súdu Prievidza a jeho uzneseniami uvedenými v prílohe tohto rozhodnutia. 2. Súdny poplatok bol navrhovateľke vyrubený v súlade s § 35 ods. 2 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len ,,zákon o ústavnom súde“), keďže išlo v kalendárnom roku 2016 o jej viac ako desiatu sťažnosť s rovnakým skutkovým a právnym základom, v ktorých bola navrhovateľka predtým neúspešná. Navrhovateľka bola podľa uvedeného uznesenia povinná zaplatiť súdny poplatok v lehote 7 dní odo dňa jeho doručenia. 3. Z poštovej doručenky, ktorá je súčasťou spisu sp. zn. I. ÚS 477/2016, ústavný súd zistil, že uznesenie o vyrubení súdneho poplatku bolo navrhovateľke prostredníctvom právneho zástupcu doručené 19. septembra 2016. Navrhovateľka súdny poplatok za podané ústavné sťažnosti v ustanovenej lehote nezaplatila. 4. Ak tento zákon neustanovuje inak a povaha veci to nevylučuje, použijú sa na konanie pred ústavným súdom primerane ustanovenia Civilného sporového poriadku (ďalej len „CSP“) alebo Trestného poriadku (§ 31a ods. 1 zákona o ústavnom súde). 2
5. Ak má strana zástupcu so splnomocnením na celé konanie, doručuje sa písomnosť len tomuto zástupcovi. Písomnosť sa doručuje aj strane, ak strana má osobne v konaní niečo vykonať alebo ak o tom súd rozhodne s ohľadom na povahu veci. Výzva na zaplatenie súdneho poplatku, ako aj procesné poučenia vydané súdom sa doručujú iba zástupcovi (§ 110 ods. 1 CSP). 6. Podľa § 35 ods. 4 zákona o ústavnom súde v prípade, ak súdny poplatok nebude v ustanovenej lehote uhradený, ústavný súd uznesením konanie zastaví. 7. V súlade s citovanými zákonnými ustanoveniami ústavný súd konanie zastavil, keďže navrhovateľka napriek riadne doručenému uzneseniu nezaplatila súdny poplatok za podané ústavné sťažnosti. P o u č e n i e : Proti tomuto uzneseniu nemožno podať opravný prostriedok; to neplatí, ak rozhodnutím orgánu medzinárodnej organizácie zriadeného na uplatňovanie medzinárodnej zmluvy, ktorou je Slovenská republika viazaná, vznikne Slovenskej republike povinnosť v konaní pred ústavným súdom znovu preskúmať už prijaté rozhodnutie ústavného súdu. V Košiciach 5. októbra 2016

Príloha k uzneseniu Ústavného súdu Slovenskej republiky sp. zn. I. ÚS 477/2016 Por.
sp. zn. sťažností vedených
č. 1.
ústavným súdom Rvp 183/2016
(ďalej len „OS“) sp. zn. 6 Er 925/2015 z 2. novembra 20154
Rvp 184/2016
– OS Považská Bystrica sp. zn. 5 Er 924/2015 zo 4. novembra 2015
3.
Rvp 188/2016
– OS Považská Bystrica sp. zn. 10 Er 1179/2015 z 28. októbra 2015
4.
Rvp 723/2016
– OS Nové Mesto n/Váhom sp. zn. 4 Er 794/2015 z 20. novembra 2015
5.
Rvp 913/2016
– OS Považská Bystrica sp. zn. 4 Er 869/2015 z 23. novembra 2015
6.
Rvp 914/2016
– OS Považská Bystrica sp. zn. 5 Er 935/2015 z 25. novembra 2015
Rvp 1560/2016
– OS Považská Bystrica sp. zn. 9 Er 1886/2015 z 10. decembra 2015
Rvp 1774/2016
– OS Prievidza sp. zn. 9 Er 1931/2015 zo 4. decembra 2015
Rvp 1775/2016
– OS Prievidza sp. zn. 6 Er 963/2015 zo 7. decembra 2015
Rvp 2716/2016
– OS Považská Bystrica sp. zn. 5 Er 962/2015 z 23. decembra 2015
Rvp 3314/2016
– OS Považská Bystrica sp. zn. 9 Er 3430/2015 z 30. decembra 2015
Rvp 3711/2016
– OS Prievidza sp. zn. 15 Er 1923/2015 z 5. januára 2016
Rvp 3712/2016
– OS Prievidza sp. zn. 9 Er 1857/2015 z 22. januára 2016
Rvp 3713/2016
– OS Prievidza sp. zn. 9 Er 3429/2015 z 22. januára 2016
Rvp 3714/2016
– OS Prievidza sp. zn. 9 Er 1921/2015 z 20. januára 2016
Rvp 3715/2016
– OS Prievidza sp. zn. 9 Er 1883/2015 z 19. januára 2016
2.
7. 8. 9. 10. 11. 12. 13. 14. 15. 16.
sp. zn. uznesení okresných súdov
– OS Prievidza 4
17. 18. 19. 20.
Rvp 3716/2016
sp. zn. 9 Er 1885/2015 z 19. januára 2016
Rvp 3717/2016
– OS Prievidza sp. zn. 9 Er 1905/2015 z 19. januára 2016
Rvp 3718/2016
– OS Prievidza sp. zn. 9 Er 1899/2015 z 19. januára 2016
Rvp 3719/2016
– OS Prievidza sp. zn. 9 Er 1923/2015 z 19. januára 2016 – OS Prievidza

Zdroj: KAUZIS.SK – https://www.kauzis.sk/judikatura/r/ECLI:SK:USSR:2016:1.US.477.2016.2 (dáta aktuálne k 3. 11. 2026). Záväzné je znenie zverejnené súdom.




